สวัสดีค่ะ หนูไม่ทราบว่าเป็นเลือดหรือประเดือนค่ะ ซึ่งมันไหลกะปริกะปรอยหลายวันแล้ว ตั้งแต่วัน7 ก.ค.จนถึงวันนี้วันที่15ก.ค.ยังไม่หยุดไหลค่ะ หนูอยากทราบว่าเกิดจากอะไร? ต้องทำยังไงค่ะ? กินยาอะไรให้หายค่ะ? ตอนนี้เคลียดมากเลยค่ะ
สวัสดีค่ะ การมีเลือดออกจากช่องคลอดตั้งแต่วันที่ 7 ก.ค. จนถึงวันนี้ เท่ากับ 9 วันแล้ว หากยังคงไหลออกต่อไปอีก ถือว่ามีอาการเลือดออกผิดปกติ โดยอาจเกิดจาก1. การตั้งครรภ์ที่ผิดปกติ เช่นแท้งคุกคามแท้งไม่ครบ เป็นต้น แต่จะมีอาการปวดท้องน้อยร่วมด้วย2. มีความผิดปกติที่มดลูก เช่น มีเนื้องอกมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น3. การทำงานผลิตฮอร์โมนของรังไข่ผิดปกติ เช่น มีภาวะที่มีถุงน้ำจำนวนมากในรังไข่(PCOS)แต่มักมีอาการประจำเดือนมาผิดปกติมาก่อน คือมีระยะห่างระหว่งประจำเดือนนานผิดปกติ เช่น 2-3 เดือนมาครั้ง4. ผลจากการใช้ยาต่างๆ เช่น ยาคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้น5. มีโรคในระบบอื่นๆ เช่น มืภาวะเกร็ดเลือดต่ำ ภาวะไทรอยด์ฮอร์โมนต่ำหากยังคงมีเลือดออกนานกว่า 10 วัน หรือมีกะปริดกะปรอยออกมาอยู่เรื่อยๆ หรือมีอาการปวดท้องรุนแรงอีก ควรไปพบสูติ-นรีแพทย์เพื่อตรวจหาสาเหตุค่ะ